टाइम8, कक्राझार, अक्टबर 5 : मिरु आरो रायजो सोरखारा बिटिआर गोरोबथानि दफाफोरखौ मोनसेनि उनाव मोनसे मावफुंनो खामानि मावबाय थानायखौ नुनो मोनदों। बर’फोरनि 3थि गोरोबथा बिटिआरनि दफा बादियै मोन 46 गोजौ थाखोनि सोलोंथायारि फसंथान गायसननो सोरखारि बिफाना खामानि मावबाय थानायखौ लानानै एबसुनि थान्दै हान्जाया दिनै प्रिन्सिपाल सेकरिटारिजों गुवारै सावरायज्लायो। मिरु दुलाराय बर’ फरायसा आफादनि थान्दै हान्जाया समबाराव बिटिसिनि प्रिन्सिपाल सेकरिटारि डः सिदार्थ सिंहाजों बिटिआर गोरोबथानि दफाफोरखौ मावफुंनाय आरो सोलोंथायगिरि फसंथान गायसननायनि लांदां हा नागिरनाय थासारिखौ लानानै दुलाराय बर’ फरायसा आफादनि आफादगिरि दिपेन बर’जों लोगोसे लोगो गाहाइ नेहाथारि खोरोमदाव औवारि आरो लेङाइ आफादगिरि आरो बिटिसिआर कमिसननि सोद्रोमा जयन्त बसुमतारीआ बाहागो लानानै गुवारै सावरायज्लायदों ।